pythainlp/thai_wikipedia_clean_20230101 huggingface dataset:
ภูมิธรรม เวชยชัย หรือชื่อเดิมธวัชชัย เป็นข้าราชการรัฐสภาฝ่ายการเมือง ตำแหน่งที่ปรึกษาผู้นำฝ่ายค้านในสภาผู้แทนราษฎร (นายสมพงษ์ อมรวิวัฒน์) อดีตเลขาธิการพรรคเพื่อไทย กรรมการในคณะกรรมการพัฒนาพรรคการเมืองเพื่อการปฏิรูปประเทศตามรัฐธรรมนูญ ตามคำสั่งคณะกรรมการการเลือกตั้งที่ 14/2560 เป็นอดีตรัฐมนตรีช่วยว่าการกระทรวงคมนาคม ในรัฐบาลของ ดร.ทักษิณ ชินวัตร และอดีตรองเลขาธิการพรรคไทยรักไทย
ภูมิธรรม เวชยชัย เกิดเมื่อวันที่ 5 ธันวาคม พ.ศ. 2496 มีชื่อเล่นว่า อ้วน สำเร็จการศึกษาชั้นมัธยมศึกษาตอนปลายจากโรงเรียนทวีธาภิเศก ปริญญาตรีรัฐศาสตรบัณฑิต จากจุฬาลงกรณ์มหาวิทยาลัย เมื่อปี พ.ศ. 2518 และปริญญาโท รัฐศาสตรมหาบัณฑิต จากจุฬาลงกรณ์มหาวิทยาลัย ในปี พ.ศ. 2527 และได้ผ่านการศึกษาหลักสูตรป้องกันราชอาณาจักร จากวิทยาลัยป้องกันราชอาณาจักร (วปอ.) ในปี พ.ศ. 2547
เขาเป็นรองผู้อำนวยการโครงการอาสาสมัคร สถาบันวิจัยสังคม จุฬาลงกรณ์มหาวิทยาลัย ตั้งแต่ปี พ.ศ. 2522 ต่อมาได้หันเหมาทำงานในบริษัทเอกชนแห่งหนึ่ง และเป็นผู้ช่วยกรรมการผู้อำนวยการ ประจำสำนักประธานบริหารกลุ่มบริษัทในเครือชินวัตร ในระหว่างปี พ.ศ. 2540 - 2541
เขาเริ่มเข้าสู่งานการเมืองด้วยการเป็นที่ปรึกษาคณะทำงาน สำนักงานกองทุนหมู่บ้านและชุมชนเมืองแห่งชาติ (กทบ.) ในปี พ.ศ. 2544 และเป็นเลขานุการรัฐมนตรีว่าการกระทรวงมหาดไทย ที่ปรึกษานายกรัฐมนตรี (ประจำ รศ.ดร.สมคิด จาตุศรีพิทักษ์) และเป็นรองเลขาธิการพรรคไทยรักไทย กระทั่งได้รับตำแหน่งรัฐมนตรีช่วยว่าการกระทรวงคมนาคม ในปี พ.ศ. 2548 ซึ่งในระหว่างที่ดำรงตำแหน่งดังกล่าว ได้นำเสนอพระราชกฤษฎีกา ต่อคณะรัฐมนตรี เมื่อเดือนธันวาคม พ.ศ. 2548 ให้ยุบเลิกองค์การรับส่งสินค้าและพัสดุภัณฑ์ (ร.ส.พ.) โดยให้เหตุผลว่า มีปัญหาขาดสภาพคล่อง และมีหนี้สินสะสมกว่า 1,800 ล้านบาท และไม่มีความสามารถในการแข่งขันกับธุรกิจขนส่งของเอกชน
ต่อมาในปี พ.ศ. 2550 เขาได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย และได้รับเลือกให้ทำหน้าที่เลขาธิการพรรค ในการประชุมพรรคฯ เมื่อวันที่ 30 ตุลาคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 21
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 4 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
แลม์ดา
ฮาร์ลาน โคเบน
ฮาร์ลาน โคเบน (; เกิด 4 มกราคม พ.ศ. 2505) เป็นนักเขียนนวนิยายแนวลึกลับระทึกขวัญชาวอเมริกัน หนังสือของเขามักเกี่ยวข้องกับเรื่องราวในอดีต ปมปริศนาต่างๆ และมักมีการหักมุมในตอนท้าย ฉากดำเนินเรื่องส่วนใหญ่มักตั้งอยู่ในนครนิวยอร์ก และ นิวเจอร์ซีย์ โคเบนเริ่มรู้ตัวว่าสนใจการเขียนหนังสือตอนอยู่ปี 4 หนังสือเล่มแรกที่ได้รับการตีพิมพ์นั้นตอนอายุได้ 26 ปี
โคเบนเกิดในครอบครัวชาวยิวในนวร์ก นิวเจอร์ซีย์ เติบโตและเล่าเรียนในลิฟวิงสตัน ขณะศึกษารัฐศาสตร์อยู่ที่วิทยาลัยแอมเฮิร์สต์ เขาเข้าร่วมเป็นสมาชิกของสมาคมไฟ อัปซิลอน (Psi Upsilon fraternity) ร่วมกับนักเขียนชาวอเมริกันอีกท่านคือ แดน บราวน์ หลังจากสำเร็จการศึกษา เขาทำงานในอุตสาหกรรมท่องเที่ยวที่มีครอบครัวของเขาเป็นเจ้าของ
ปัจจุบันฮาร์ลาน โคเบนพำนักอยู่เมืองริดจ์วูด, นิวเจอร์ซีย์ กับแอนน์ แอมสตรอง-โคเบน ภรรยาของเขาที่เป็นกุมารแพทย์ กับบุตรอีก 4 คน
ในเดือนเมษายน 2016 ซีรีส์โทรทัศน์ "The Five" ที่โคเบนเป็นผู้จัดครั้งแรกออกฉายที่ช่องสกาย 1
เจ้าหญิงอเล็กซานดราแห่งกรีซและเดนมาร์ก
ชัยชนะของเจได
กองทัพโคลนส์จู่โจม
ภัยซ่อนเร้น
ฟิวเจอร์ คิส
ฟิวเจอร์ คิส  เป็นอัลบั้มที่ 9 ของไม คุรากิ ออกจำหน่ายวันที่ 17 พฤศจิกายน พ.ศ. 2553 โดยในอัลบั้นนี้ยังมีเพลงที่นำไปประกอบอนิเมะยอดนักสืบจิ๋วโคนัน อัลบั้มนี้มีรหัสซีดีคือ VNCM-9011,VNCM-9012,VNCF-9003
อัลบั้มนี้เป็นอัลบั้มที่ 9 ของไม คุรากิ ออกจำหน่ายวันที่ 20 ตุลาคม พ.ศ. 2553 อัลบั้มนี้มีรหัสซีดีคือ VNCM-9011,VNCM-9012,VNCF-9003 อัลบั้มนี้นำไปประกอบอนิเมะยอดนักสืบจิ๋วโคนัน คือเพลงทูมอร์โรว์ อิส เดอะ ลาสต์ ทาม(Tomorrow is the last Time) ตั้งแต่ตอนที่ 588 เป็นต้นไป
เดิมทีอัลบั้มนี้จะจำหน่ายในวันที่ 20 ตุลาคม แต่เมื่อวันที่ 30 กันยายน ก็ได้เปลี่ยนไปจำหน่ายในวันที่ 17 พฤศจิกายน แทน
ไกลโฟเสต
ไกลโฟเซต  หรือ N-(ฟอสโฟโนเมทิล) ไกลซีน เป็นสารกำจัดวัชพืชประเภทดูดซึม (systemic herbicide) และทำให้แห้งตาย (crop desiccation) จัดเป็นสารประกอบจำพวกออแกโนฟอสฟอรัส (organophosphorus compound) โดยฟอสโฟเนตในสารประกอบดังกล่าวจะยับยั้งการทำงานของเอนไซม์ EPSP synthase ในพืช ในอดีตเคยมีการใช้สารดังกล่าวเพื่อกำจัดวัชพืช โดนเฉพาะวัชพืชใบกว้าง (broadleaf weeds) รวมไปถึงวัชพืชอื่นที่เจริญเติบโตกับพืชเกษตรกรรม สารปะกอบไกลโฟเสตถูกพบว่ามีฤทธิ์ในการกำจัดวัชพืชเมื่อ ค.ศ. 1970 โดย John E. Franz นักเคมีของบริษัทมอนซานโต้ ประเทศสหรัฐอเมริกา และบริษัทดังกล่าวได้มีการผลิตสารประกอบนี้ออกสู่ตลาดเคมีภัณฑ์ทางการเกษตรในปี คศ. 1974 ภายใต้ชื่อการค้า ราวด์อัพ (Roundup) โดยสิทธิบัตรในการผลิตไกลโฟเซตเพื่อจุดประสงค์ทางการค้าของมอนซานโต้ในสหรัฐอเมริกาได้หมดความคุ้มครองลงในปี คศ. 2000 ปัจจุบันผู้ผลิตรายอื่นจึงสามารถผลิตและจำหน่ายไกลโฟเซตในท้องตลาดได้ในชื่อทางการค้าต่าง ๆ กัน
หลังจากมีการผลิตไกลโฟเซตออกสู่ตลาดเพื่อเป็นสารกำจัดวัชพืชโดยมอนซานโต้ ทำให้มีการใช้สารดังกล่าวกันอย่างกว้างขวาง โดยเฉพาะอย่างยิ่งมีการพัฒนาสายพันธุ์พืชเกษตรกรรมโดยการตัดแต่งพันธุกรรมให้ทนต่อไกลโฟเซต (Roundup Ready Crop) ยิ่งทำให้มีการใช้สารดังกล่าวเพิ่มมากขึ้นอย่างมีนัยยะ ซึ่งในปี คศ. 2007 ไกลโฟเซตเป็นยากำจัดวัชพืชที่มีปริมาณการใช้งานในภาคเกษตรกรรมมากที่สุดในสหรัฐอเมริกา และเป็นอันดับที่ 2 รองจากกรด 2,4-ไดคลอโรฟีนอกซีแอซีติกในการจัดการเกษตร การตกแต่งสวนหย่อม ภาคอุตสาหกรรม และการใช้ในเชิงพาณิชย์อื่น โดยนับตั้งมีการผลิตไกลโฟเซตเพื่อเป็นสารกำจัดวัชพืชในปลายทศวรรษ 1970 จนถึง คศ. 2016 พบว่าทั่วโลกมีการใช้สารดังกล่าวเพิ่มขึ้นมากถึง 100 เท่าตัวทั้งในด้านความถี่และปริมาณการใช้ และมีแนวโน้มว่าจะเพิ่มขึ้นอย่างต่อเนื่องอีกในอนาคต การใช้ไกลโฟเซตที่เพิ่มขึ้นนี้เป็นสัญญาณบ่งชี้ได้ว่ามีการกระจายตัวของพืชที่ถูกตัดแต่งพันธุกรรมให้ทนต่อไกลโฟเซตไปทั่วโลก โดยกระบวนการตัดแต่งพันธุกรรมดังกล่าว รวมถึงการใช้ไกลโฟเซตในภาคเกษตรกรรมนี้เป็นอีกสาเหตุหนึ่งที่ทำให้สินค้าทางการเกษตรมีราคาสูงมากขึ้น
ไกลโฟเซตถูกดูดซึมได้ทางใบ และถูกดูดซึมได้เล็กน้อยทางรากของพืช จากนั้นสารเคมีชนิดนี้เข้าไปออกฤทธิ์ในส่วนที่มีการเจริญเติบโตของพืชนั้นๆ โดยยับยั้งเอนไซม์ที่ทำหน้าที่ในการสังเคราะห์กรดอะมิโนจำพวกอะโรมาติกที่สำคัญของพืช 3 ชนิด คือ ไทโรซีน ทริปโตเฟน และฟีนิลอะลานีน ดังนั้นการใช้ไกลโฟเซตจึงมีประสิทธิภาพเฉพาะในช่วงที่พืชกำลังเจริญเติบโตเท่านั้น ไม่สามารถใช้เป็นสารควบคุมก่อนงอกได้ (preemergent herbicide) การเพิ่มขึ้นของพืชเกษตรที่มีการพัฒนาสารพันธุ์พืชเพื่อให้ทนต่อไกลโฟเซต (เช่น ถั่วเหลือง Roundup Ready ซึ่งเป็นพืชทนไกลโฟเซตสายพันธุ์แรกที่มอนซานโต้ปรับแต่งพันธุกรรม) ทำให้มีการใช้ไกลโฟเซตเพื่อเป็นสารควบคุมวัชพืชหลังงอกมากขึ้น (post-emergence herbicide)
ในขณะที่ไกลโฟเซตและสารกำจัดวัชพืชสูตรที่มีส่วนผสมของไกลโฟเซตหลากหลายสูตรได้รับการรับรองจากหน่วยงานที่กำกับดูแลให้ใช้เป็นสารกำจัดวัชพืชในหลายประเทศทั่วโลก ความวิตกกังวลต่อผลกระทบที่อาจเกิดขึ้นต่อมนุษย์ และสิ่งแวดล้อมจากการที่มีการใช้ไกลโฟเซตมากเกินไปก็เพิ่มขึ้นตามไปด้วย
ไชยยศ สะสมทรัพย์
นายไชยยศ สะสมทรัพย์ อดีตรัฐมนตรีช่วยว่าการกระทรวงพาณิชย์ อดีตรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย และอดีตรัฐมนตรีช่วยว่าการกระทรวงการคลัง ในรัฐบาลนายทักษิณ ชินวัตร
ไชยยศ สะสมทรัพย์ เกิดเมื่อวันที่ 5 ธันวาคม พ.ศ. 2493 ที่จังหวัดนครปฐม เป็นบุตรของนายประเสริฐ และนางสุนีย์ สะสมทรัพย์ เป็นพี่น้องกับนายเผดิมชัย สะสมทรัพย์ นายไชยา สะสมทรัพย์ และนายอนุชา สะสมทรัพย์ สำเร็จการศึกษาจากโรงเรียนอำนวยศิลป์ และระดับปริญญาตรี ด้านการบริหารธุรกิจ จากมหาวิทยาลัยเซนต์หลุย รัฐมิสซูรี่ ประเทศสหรัฐอเมริกา เมื่อปี พ.ศ. 2517
สมรสกับนางชลชินี สะสมทรัพย์ (เตชะไพบูลย์) พี่สาวของพรเทพ เตชะไพบูลย์ มีธิดา 1 คน บุตร 2 คน
ไชยยศ สะสมทรัพย์ เป็นสมาชิกสภาผู้แทนราษฎร จังหวัดนครปฐม เคยทำงานการเมืองในสังกัดพรรคก้าวหน้า โดยรับตำแหน่งเป็นเลขาธิการพรรค และรองหัวหน้าพรรค ต่อมาจึงได้ย้ายมาเป็นเลขาธิการพรรคเอกภาพ และรับตำแหน่งรัฐมนตรีช่วยว่าการกระทรวงพาณิชย์ เป็นการรับตำแหน่งรัฐมนตรีครั้งแรกของนายไชยยศ สะสมทรัพย์
จากนั้นในปี พ.ศ. 2538 ไชยยศ สะสมทรัพย์ ก้าวสู่ตำแหน่งหัวหน้าพรรคเอกภาพ และเป็นรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย ในปี พ.ศ. 2540 ต่อมาได้ย้ายมาสังกัดพรรคไทยรักไทย และได้รับตำแหน่งรัฐมนตรีช่วยว่าการกระทรวงการคลัง จนถึงการรัฐประหารในประเทศไทย พ.ศ. 2549
เหนือคนสุดขอบโลก
เหนือคนสุดขอบโลก  เป็นภาพยนตร์ที่ฉายใน ปี พ.ศ. 2547 นำแสดงโดย สัญชัย ทัตต์ พิปาษา พาสุ และ สุนีล เศฏฏี เรื่องย่อ คือ เรื่องราวเกี่ยวกับอดีตที่ผ่านมาเมื่อทีมสำรวจโบราณคดีขุดพบรูปปั้นราพณาสูร (ทศกัณฐ์) ทำให้ภูริยาหัวหน้าของคนงานถูกมนต์ของยักษ์ครอบงำให้พบกับรุทรักษ์ที่เป็นที่เก็บเวทมนตร์ของยักษ์ในสมัยพณาสูร ครองกรุงลงกา ภูริยา ฆ่าทุกคนที่นั่นตายแล้วเขาก็เข้าสู่เมืองและร่ายเวทมนตร์สร้างความปั่นป่วนให้เกิดขึ้นในเมืองใหญ่ ด็อกเตอร์กายาตรี เป็นนักวิทยาศาสตร์เดินทางมาทำงานวิจัยในเรื่องการใช้พลังจิตและเวทมนตร์ เธอพบวรุณที่กำลังใช้พลังจิตในการรักษาคนไข้ จึงขอทำวิจัย แต่กล้วเหตุการณ์กลับนำพาให้เธอกับวรุณต้องพากันไปหาพ่อของวรุณ ซึ่งเป็นพราหมณ์เพื่อให้วิเคราะห์เสียงที่คนไข้พูด ภูริยาตามมาฆ่าพ่อของวรุณตาย วรุณและกายาตรีสืบ แต่สุดท้าย ภูริยา ก็ตายด้วย น้ำมือ ของวรุณ
เพอร์ซีย์ แจ็คสัน กับสายฟ้าที่หายไป
เพอร์ซีย์ แจ็คสัน กับสายฟ้าที่หายไป (ภาพยนตร์)
อินทรีผยอง
อินทรีผยอง เป็นภาพยนตร์ไทย ในปี พ.ศ. 2531 สร้างจากบทประพันธ์ของ เศก ดุสิต เรื่องอินทรีแดง กำกับโดย ก้อง กังวาน และเขียนบทโดย เสกสรร บรรจงศิริ เป็นภาพยนตร์ที่อิงจากนวนิยายอินทรีแดง ตอน อินทรีผยอง
มีเนื้อเรื่องเกี่ยวกับลูกสาวของอินทรีแดงผู้ล่วงลับที่ชื่อ ราณี (จารุณี สุขสวัสดิ์) ที่เพิ่งเรียนจบมาจากต่างประเทศและกลับมาเห็นสภาพบ้านเมืองที่โจรผู้ร้ายเหิมเกริมเพราะเศรษฐกิจที่ตกต่ำ จึงตัดสินใจใส่หน้ากากและชุดเป็นอินทรีแดงต่อจากพ่อ ตามแกะรอยขบวนการค้าเฮโรอีนของเสี่ยโสภณ (ครรชิต ขวัญประชา) ผู้เคยปลอมเป็นอินทรีแดงในอินทรีทอง พร้อมหักเหลี่ยมเฉือนคมและหนีการตามล่าของสารวัตรเดชา (สรพงศ์ ชาตรี) และหมวดสาว อุมา
สภาผู้แทนราษฎร (ฝรั่งเศส)
วุฒิสภา (ฝรั่งเศส)
รันนิ่ง แมน
จอมยุทธ์โรตี บี้แดนมังกร
จอมยุทธ์โรตี บี้แดนมังกร  เป็นภาพยนตร์อินเดีย นำแสดงโดย อักษัย กุมาร, ทีปิกา ปาทุโกณ, มิถุน จักรบดี หลิว เจียฮุย และรัณวีร์ โศรี เป็นภาพยนตร์ที่ออกฉายในสหรัฐอเมริกาและร่วมสร้างโดยวอร์เนอร์บราเธอร์ส เป็นภาพยนตร์บอลลีวูดเรื่องที่ 3 ที่ร่วมสร้างและจัดจำหน่ายโดยสตูดิโอใหญ่ในฮอลลีวูด ถัดจากเรื่อง "Saawariya" (2007) และภาพยนตร์แอนิเมชันของวอลต์ดิสนีย์พิกเจอส์เรื่อง "Roadside Romeo" (2008) และถือเป็นภาพยนตร์ภาษาฮินดีเรื่องแรกของค่ายวอร์เนอร์บราเธอร์สพิกเจอร์ส
ภาพยนตร์เป็นเรื่องของหนุ่มชาวอินเดียที่เป็นพ่อครัวอยู่ที่ชานด์นี ชอว์ค ในเดลี ถูกเข้าใจผิดว่าเป็นนักรบจีนโบราณกลับชาติมาเกิด ซึ่งทำให้เขาต้องเดินทางไปยังแดนมังกรในฐานะจอมยุทธผู้ยิ่งใหญ่
Mike Mizanin
จุดฐาน
ในทางคอมพิวเตอร์และคณิตศาสตร์ จุดฐาน  คือสัญลักษณ์ที่ใช้ในการแทนจำนวนเพื่อแบ่งส่วนที่เป็นจำนวนเต็ม (ทางซ้ายของจุดฐาน) ออกจากจำนวนเศษ (ทางขวาของจุดฐาน) คำว่าจุดฐานนี้ใช้กับฐานเลขทุกระบบ ในเลขฐานสิบ จุดฐานนี้จะเรียกว่าจุดทศนิยม เช่นเดียวกับเลขฐานสอง จุดฐานนี้จะเรียกว่าจุดทวินิยม
ในประเทศที่พูดภาษาอังกฤษ รวมทั้งประเทศไทย จุดฐานมักเขียนแทนด้วยมหัพภาค (.) วางไว้ที่เส้นบรรทัด หรือวางไว้ตรงกลางระหว่างเส้นบรรทัดกับเส้นความสูงของตัวเลข แต่ในภูมิภาคอื่นอาจใช้จุลภาค (,) แทนมหัพภาคโดยปกติ (ดูที่ สัญลักษณ์แบ่งเลขฐานสิบ สำหรับข้อมูลเพิ่มเติม)
ยกตัวอย่างเลขฐานสิบ 13.625 จะได้ว่า 13 คือส่วนจำนวนเต็มที่อยู่ทางซ้ายของจุดทศนิยม และ 625 คือส่วนจำนวนเศษที่อยู่ทางขวาของจุดทศนิยม (ซึ่งมีค่า )
ยกตัวอย่างเลขฐานสอง 1101.101 แยกแยะเลขโดดตามค่าประจำหลักได้ดังนี้
ดังนั้น ค่าในเลขฐานสิบของจำนวนนี้จึงสามารถคำนวณได้ดังนี้
จะเห็นได้ว่า 1101 ซึ่งเป็นส่วนจำนวนเต็มที่อยู่ทางซ้ายของจุดทวินิยม เป็นการแทนเลขฐานสองของ 13 ฐานสิบ และ 101 ซึ่งเป็นส่วนจำนวนเศษที่อยู่ทางขวาของจุดทวินิยม เป็นการแทนเลขฐานสองของ ฐานสิบ (หรือ )
เพอร์ซีย์ แจ็กสัน
เพอร์ซีย์ แจ็กสัน คือชุดนวนิยายแฟนตาซี ประพันธ์โดย ริก ไรออร์แดน ซึ่งเป็นเรื่องราวที่เกี่ยวข้องกับเด็กชายชื่อว่า เพอร์ซีย์ แจ็กสัน หนังสือในชุดเพอร์ซีย์ แจ็กสันและเหล่าโอลิมปัส ประกอบไปด้วยหนังสือจำนวน 5 เล่ม โดยหนังสือเล่มแรกในชุดนี้ คือ "เพอร์ซีย์ แจ็กสัน กับสายฟ้าที่หายไป" วางจำหน่ายในฉบับภาษาอังกฤษที่สหรัฐอเมริกาเมื่อ 28 มิถุนายน พ.ศ. 2548 และฉบับภาษาไทยในปี พ.ศ. 2553 โดยสำนักพิมพ์ Enter Books
โครงเรื่องหลักของนวนิยายชุดนี้ เกี่ยวข้องกับตำนานเทพปกรณัมกรีกในวัฒนธรรมสมัยนิยมของยุคปัจจุบัน โดยวางฉากหลักของเรื่องที่นิวยอร์กซิตี้ ประเทศสหรัฐอเมริกาในยุคคริสต์ศตวรรษที่ 21 โดยเทพเจ้าโอลิมปัสทั้งหลายได้ย้ายเขาโอลิมปัสมาตั้ง ณ ใจกลางนครนิวยอร์กบนชั้นที่ 600 ของตึกเอ็มไพร์สเตต
เพอร์ซีย์ แจ็กสันอาศัยอยู่กับมารดาและพ่อเลี้ยงในแฟลตแห่งหนึ่งในแมนฮัตตันและได้ค้นพบว่าตนเองมีเชื้อสายของเทพเจ้ากรีกอยู่ครึ่งหนึ่ง โดยมีบิดาเป็นโพไซดอน เทพแห่งมหาสมุทร เพอร์ซีย์ได้พบเพื่อนที่เป็นมนุษย์กึ่งเทพมากมาย เขาได้ร่วมผจญภัยกับแอนนาเบ็ธ เชส บุตรธิดาแห่งอาธีน่า เทพีแห่งสติปัญญาและโกรเวอร์ อันเดอร์วู้ด แซเทอร์ที่เป็นเพื่อนสนิทของเขา
หนังสือเพอร์ซีย์ แจ็กสัน กับสายฟ้าที่หายไปได้ถูกสร้างเป็นภาพยนตร์ชื่อเดียวกัน เข้าฉายในปี พ.ศ. 2553 กำกับโดย คริส โคลัมบัส
เพอร์ซีย์ แจ็คสัน
เพอร์ซี่ แจ็กสัน
เพอร์ซี่ แจ็คสัน
สารสนเทศชุมชน
สารสนเทศชุมชน หรือที่เรียกว่า เครือข่ายชุมชนอิเล็กทรอนิกส์เทคโนโลยีชุมชน หมายถึงข้อมูลใหม่ ๆ ของการตรวจสอบและการปฏิบัติเกี่ยวกับหลักการและบรรทัดฐานที่เกี่ยวข้องกับ เทคโนโลยีสารสนเทศและการสื่อสาร (ICT) โดยเฉพาะ ส่วนบุคคลการพัฒนาสังคมวัฒนธรรมหรือทางเศรษฐกิจภายในชุมชนตั้งอยู่อย่างเป็นวินัยทางวิชาการในหลายคณะรวมทั้งข้อมูลทางวิชาการ วิทยาศาสตร์ Information Systems, Computer Science, การวางแผนการศึกษาและ Science Library ของผู้อื่นและถ่ายทอดข้อมูลเชิงลึกในการพัฒนาชุมชนจากหลากหลายสาขาวิทยาศาสตร์สังคม เป็นแนวทางสหวิทยาการที่สนใจในการใช้ ICT สำหรับรูปแบบของการดำเนินการของชุมชนที่แตกต่างจากการเรียนบริสุทธิ์หรือการ วิจัยเกี่ยวกับผลกระทบ ICT
กิจกรรมของมนุษย์มีข้อยกเว้นที่เป็นอยู่ในชุมชนทำให้แนวคิดของชุมชนและการเชื่อมต่อเพื่อรูปแบบที่แตกต่างกันของเครือข่ายทางสังคมได้เห็นการวิเคราะห์และวิจารณ์มากมาย มันสามารถมองได้หลายสถานการณ์ความจริงของชุมชนเป็นประสบการณ์ชีวิตและการทำงานที่ชุมชนอาศัยอยู่ ชุมชนทางกายภาพซ้อน ( ชนบท ) และ ชุมชน เป็นแนวคิดที่ใช้ ( ในเขตเมือง ) เพื่อพยายามเปิดใช้งานจากมุมมองของผู้ประกอบการและสำรวจจากมุมมองของการวิจัย ความจริงและความสำคัญของละแวก, เชื้อชาติและวัฒนธรรม สมาคมวิชาชีพและความสนใจของผู้อื่นเพื่อให้มีความหมายทางสังคมและสังคมการกระทำ ทำให้ชุมชนมีคนมาร่วมกันในการแสวงหาจุดมุ่งหมายร่วมกันของพวกเขาหรือการใช้ ร่วมกันทั้งทางร่างกายและใช้อิเล็กทรอนิกส์แพร่หลายแม้ความเป็นจริงของพวกเขายังคงโต้เถียงกันอยู่มาก
ปัจจุบันมีการลงทุนมากมากและการสนับสนุนการพัฒนาธุรกิจอิเล็กทรอนิกส์ของชุมชนหนึ่งหลายอย่าง เครื่องมือทางสังคม (เช่นอินทราเน็ตขององค์กรหรือแลกเปลี่ยนเพื่อสร้างขึ้นและการบริการเครือ ข่ายสังคมเช่น Ebay หรือ MySpace) หรือใน การพัฒนาโปรแกรมประยุกต์สำหรับใช้ส่วนบุคคลมีความเข้าใจน้อยในการลงทุน เครือข่ายทางเทคนิคกระบวนการมีวัตถุประสงค์เพื่อจงใจทำให้เกิดการเปลี่ยนแปลงทางสังคมหรือการเปลี่ยนแปลงของชุมชน โดยเฉพาะเป็นที่สนใจสำหรับผู้ที่สื่อสารทางอิเล็กทรอนิกส์ สนใจสั่งซื้อที่สองมีรายได้เพียงพอหรือสังคมอยู่รอดได้
แนวคิดและวิธีการ.
เป็นสารสนเทศชุมชนวิชาการ (CI) สามารถมองเห็นเป็นเขตข้อมูลการปฏิบัติในการใช้ข้อมูลและเทคโนโลยีการสื่อสาร ในวาระนี้ได้นำมาซึ่งชื่อเสียง โดย Michael Gurstein เขาเป็นตัวคนแรกที่นำมาเปิดเผยรวบรวมวิชาการถึงแม้ว่าคนอื่นๆ อย่างเช่น Brian Loader และเพื่อนร่วมงานของเขาที่มหาวิทยาลัยของ Teesside ในระยะ 1990ที่ผ่านมา
CI รวบรวมการปฏิบัติของชุมชน พัฒนาการและองค์กรรู้ได้จากสังคมวิทยา,การวางแผน,วิทยาการคอมพิวเตอร์ เป็นทฤษฎีสำคัญ การศึกษาสตรี,ห้องสมุดและข้อมูลทางวิทยาศาสตร์,ระบบสารสนเทศการจัดการและการศึกษาการจัดการ มันมีผลต่อเครือข่ายชุมชนเมื่อ ICT เปิดใช้งานบริการได้มีดอกเบี้ยเพิ่มขึ้นไปถึงองค์การระดับรากหญ้า,องค์กรพัฒนาเอกชนและภาคประชาสังคม,รัฐบาล,ภาคเอกชน,และหน่วยงานพหุภาคีในหมู่ผู้อื่น ที่ตนเองได้ริเริ่มจัดตั้งชุมชนทั้งหมดจากประเทศอื่น จึงมีความกังวลกับวิธีการ ICT ควบคุมสำหรับทุนทางสังคม,บรรเทาความยากจนและเสริมพลังของท้องถิ่นที่เกี่ยวข้องกับ บริษัท ขนาดใหญ่ทางเศรษฐกิจสภาพแวดล้อมทางการเมืองและสังคม
ในความเป็นจริงสารสนเทศของชุมชน ไม่เป็นเช่นเดียวกับสถานศึกษามันจะคล้ายกับระบบสารสนเทศหรือการจัดการระบบสารสนเทศ แต่ยังคงเป็นที่สะดวกสำหรับกิจกรรมสหวิทยาการ นอกจากนี้ยังมีการตัดขาดเหล่านั้นที่มาจากสารสนเทศศาสตร์ในภาพรวมของทฤษฎีทางสังคมรวมทั้งทฤษฎีที่เกี่ยวกับองค์กรดูเหมือนว่าจะไม่ตรงประเด็นต่อการแก้ไขปัญหาที่ซับซ้อนและบรรดาผู้ที่สนใจสามารถตามประเด็นภาคทฤษฎีและภาคปฏิบัติรอบการทำงานกับชุมชนเพื่อการเปลี่ยนแปลงประชาธิปไตยและสังคม มีคนจำนวนมากที่เกี่ยวข้องพยายามแข็งขันกันก่อนมีนักวิชาการที่มาจากหลายสาขารวมทั้งมนุษย์วิทยา,วิทยาศาสตร์คอมพิวเตอร์,การศึกษาการพัฒนา,วิทยาศาสตร์สารสนเทศและระบบ,การจัดการ,การออกแบบ,สังคมวิทยา,งานสังคมสงเคราะห์และอื่นๆ
การประชุมอย่างเป็นทางการครั้งแรกของนักวิจัยที่มีความสนใจทางวิชาการในโครงการนี้จัดขึ้นกับปี 1999 Global ประชุมเครือข่ายชุมชนใน Buenos Aires
อาร์เจนตินา การประชุมนี้จะเริ่มดำเนินการเชื่อมโยงชุมชนพัฒนาประเทศตามโครงการ ICTและการวิจัยกับการริเริ่มการดำเนินการในประเทศที่พัฒนาน้อยมักจะเป็นส่วนหนึ่งของเศรษฐกิจขนาดใหญ่และสังคมการพัฒนาโปรแกรมสนับสนุนจากหน่วยงานเช่น UN Development Programme หรือศูนย์พัฒนา International Research ครั้งแรกความพยายามที่กำลังดำเนินการในการใช้ ICT เพื่อเศรษฐกิจและเพื่อพัฒนาสังคมในประเทศที่พัฒนาแล้วเริ่มค้นหาความสนใจร่วมกันและสาเหตุที่มีความขนานในประเทศที่พัฒนาน้อยและเหมือนกับที่มีกิจกรรมวิชาการหรือวิจัยในพื้นที่เหล่านี้เริ่มมองเห็นกันและผลประโยชน์ซับซ้อน เช่น ปัญหาความยั่งยืนของด้านเทคนิค,ด้านวัฒนธรรมและปัญหาทางเศรษฐกิจสำหรับสารสนเทศชุมชนมีปัญหาพิเศษของวารสาร Community Informaticsเป็นเรื่องของการประชุมอย่างต่อเนื่องใน ปราโต, อิตาลีและการประชุมอื่น ๆ ในแอฟริกาใต้
มีปัญหาระหว่างการปฏิบัติและการวิจัยจะสิ้นสุดของแผนกเท่านี้สะท้อนให้เห็นถึงช่องว่างที่คุ้นเคยจากสาขาวิชาอื่น ๆ เช่นการพัฒนาชุมชน การจัดระเบียบชุมชนและชุมชนวิจัยด้วยซ้ำ ปัญหาที่มีระบบสารสนเทศได้คำนึงถึง มิติคุณภาพการวิจัยเทคโนโลยี หมายถึงว่าจะมีวิธีการถ่ายโดยการสนับสนุนของสารสนเทศชุมชนยากที่จะปรับให้ได้ข้อมูลเชิงบวกต่อการแก้ปัญหาทางด้านเทคนิคมากกว่าปัญหาสังคม นี้เป็นปัญหาที่เห็นได้ในความสัมพันธ์ระหว่างการวิจัยเทคโนโลยีที่เข้มงวดและการวิจัยการจัดการ ปัญหาใน conceptualising และประเมินผลการแทรกแซงทางสังคมที่ซับซ้อนอาศัยฐานทางเทคนิคคุ้นเคยจากชุมชนที่แข็งแรงและการศึกษาชุมชน
ความตึงเครียดทางทฤษฎีและการปฏิบัติยังจากสาขาวิชาเช่นการประเมินผลโครงการและนโยบายสังคมอาจขัดแย้งกับการจัดการระบบสารสนเทศ ที่มีการอภิปรายอย่างต่อเนื่องกว่าคุณธรรมและรูปแบบของการวิจัยและการกระทำกระจายความเข้าใจแตกต่างกันของคุณธรรมหรือการถูกกล่าวหาว่าเป็น "วิทยาศาสตร์" หรือ "กิจกรรม" และรักษาความต่อเชิงตีความและการขับเคลื่อนมุมมองด้านล่างขึ้นหรือการปฏิบัติกิจกรรมขับเคลื่อน สารสนเทศชุมชนในความเป็นจริงอาจจะได้รับประโยชน์จากความใกล้ชิดของความสัมพันธ์,นักทฤษฎี,การปฏิบัติงาน,และประเมินผลการวิจัยเชิงคุณภาพอย่างเข้มงวด
เป็นกังวลต่อ ศักยภาพในการปฏิบัติให้แย่งชิงโดยนโยบายหรือวาระการประชุมทางวิชาการ มากกว่าการขับเคลื่อนด้วยเป้าหมายชุมชนในการพัฒนาประเทศว่าโปรแกรมหรือในโครงการตั้งอยู่ในประเทศที่พัฒนาน้อย จริยธรรมของเทคโนโลยีการแทรกแซงในชุมชนท้องถิ่นไม่ได้รับการสำรวจเพียงพอ แม้จะมอง ICTs เป็นเครื่องมือสำคัญในการพัฒนาเศรษฐกิจและสังคมในชุมชนนั้น
การปฏิบัติและความสนใจ.
ช่วงการวิจัยและการปฏิบัติความกังวลกับชุมชนเสมือนหมดจดถึงสถานการณ์ที่สื่อสารเสมือนหรือออนไลน์ที่ใช้ในการเสริมสร้างชุมชนที่มีอยู่ในเมืองหรือสถานที่ทางภูมิศาสตร์ที่ห่างไกลในประเทศที่พัฒนาหรือกำลังพัฒนาเพื่อประยุกต์ใช้ ICTs สำหรับช่วงของพื้นที่ที่น่าสนใจในชุมชนรวมทั้งพัฒนาสังคมและเศรษฐกิจ,การจัดการสิ่งแวดล้อม,สื่อและผลิตเนื้อหา,กำกับการจัดการภาครัฐของผู้อื่น เกี่ยวกับส่วนกลางแต่ไม่ตระหนักเสมอ ในการอยู่ร่วมกับชุมชนempowering กับ ICT ที่มั่นใจว่าเทคโนโลยีที่สามารถใช้ได้สำหรับชุมชนต่อไปนี้แสดงถึงแนวทางการพัฒนาที่ค่อนข้างมากขึ้นกว่าด้านบน
พื้นที่ของช่วงกังวลจากโครงการขนาดเล็กโดยเฉพาะในชุมชนหรือองค์กรที่อาจเกี่ยวข้องเพียงเล็กน้อยของคน ในชุมชนออนไลน์ของคนพิการ,เครือข่ายพลเมืองและขนาดใหญ่ของประเทศ,โครงการเครือข่ายผู้สนับสนุนรัฐบาลในประเทศเช่น ออสเตรเลีย และแคนาดา หรือโครงการชุมชนเช่นทำงานกับครอบครัวเมารีในประเทศนิวซีแลนด์ Gates Foundation ได้รับการสนับสนุนการใช้งานในห้องสมุดประชาชนในประเทศเช่น ประเทศชิลี พื้นที่ของการพัฒนาอย่างรวดเร็วสนใจในการใช้ ICT เป็นวิธีเพื่อเพิ่มความผูกพันคนเป็น "e-Governance" คู่กับธุรกรรมการริเริ่มเชิงแนวคิดองค์ประกอบ สำคัญและกรอบแนวคิดชุมชน Informatics คือการ"ใช้อย่างมีประสิทธิภาพ"เริ่มโดย Michael Gurstein ในวิจารณ์วิจัยอาชีพกับ Digital Divide ให้เข้าถึงICT CI เกี่ยวข้องกับวิธี ICTs ใช้ในการปฏิบัติและไม่เพียงอำนวยความสะดวกในการเข้าถึงพวกเขาและแนวคิดในการใช้งานที่มีประสิทธิภาพเป็นสะพานเชื่อมระหว่าง CI วิจัย,นโยบาย CI,และการปฏิบัติ
คนปฏิบัติจำนวนมากจะโต้แย้งที่จำเป็นเพื่อการวิจัยมหาวิทยาลัย egarding theorising วิชาการและการแทรกแซงเป็น constraining หรือไม่เกี่ยวข้องกับกิจกรรมพื้นฐานที่ควรจะอยู่นอกเหนือการควบคุมของสถาบัน แบบดั้งเดิม หรือเพียงไม่เกี่ยวข้องกับเป้าหมาย
บาง commonalities และแตกต่างในความเป็นจริงอาจเกิดจากความแตกต่างของชาติและวัฒนธรรม ตัวอย่างเช่นความสามารถที่หลากหลายของอเมริกาเหนือ มหาวิทยาลัยประกอบการบริการ การเรียนรู้เป็นส่วนหนึ่งของการก้าวหน้าในชุมชนขนาดใหญ่ และเล็กเป็นส่วนหนึ่งของประเพณีอันยาวนานไม่อยู่ที่อื่น ประเพณีการเรียนรู้บริการได้เกือบทั้งหมดไม่อยู่ในอังกฤษ, ออสเตรเลียหรือนิวซีแลนด์ ที่รัฐได้เลียนแบบดั้งเดิมมีบทบาทเข้มแข็งมากในการส่งมอบการบริการชุมชนและข้อมูล
ในบางประเทศเช่นอังกฤษมีประเพณีของท้องถิ่นตามเทคโนโลยีของชุมชนระดับรากหญ้า เช่นแมนเชสเตอร์หรือใน Hebden Bridge ในอิตาลีและเนเธอร์แลนด์ยังมีปรากฏให้ได้รับการเชื่อมต่อที่ดีระหว่างการพัฒนาเครือข่ายประชาสังคมในท้องถิ่นตามประเพณีของรอบ oppositionism เทศบาลเชื่อมต่อเป็นผลงานของนักวิชาการก้าวหน้า
ในละตินอเมริกา แอฟริกาและเอเชียหลายส่วนเหล่านี้ได้รับการขับเคลื่อนโดยหน่วยงานของเงินภายนอกเป็นส่วนหนึ่งของโครงการขนาดใหญ่และโครงการในการสนับสนุนกว้างทางเศรษฐกิจและสังคมเป้าหมายการพัฒนา แต่ความพยายามเหล่านี้เป็นอย่าง"indigenized"และโดยเฉพาะอย่างยิ่งในละตินอเม ริกา ICT มีความพยายามมากขึ้นเล่นบทบาทนำในการกำหนดอนาคตของการใช้ ICT ในชุมชนท้องถิ่น
มีการกำเนิดออนไลน์และเครือข่ายส่วนบุคคลของนักวิจัยและผู้ปฏิบัติในชุมชน สารสนเทศและเครือข่ายชุมชนในหลายประเทศรวมทั้งการจัดกลุ่มประเทศ ทศวรรษที่ผ่านมาได้มีการประชุมในหลายประเทศ และมีวรรณกรรมใหม่ ๆ สำหรับ theoreticians และปฏิบัติรวมทั้ง on - line Journal of Community Informatics มันน่าประหลาดใจในความเป็นจริงกันพบว่าเมื่อคนจากประเทศที่พัฒนาและไม่พัฒนาตามรูปแบบทั่วไปจะพยายามที่ชักจูงผู้กำหนดนโยบายของความถูกต้องของแนวทางการพัฒนาสังคมความรู้ทางอิเล็กทรอนิกส์นี้ แทนที่จะเป็นวิธี top - down หรือวิธีการครอบงำโดยเทคนิค แทนที่จะแก้ปัญหาสังคมซึ่งในที่สุดมีแนวโน้มที่จะช่วยผู้ขายมากกว่าชุมชน วิจารณ์กันว่าบ่อยครั้งในหมู่ผู้เข้าร่วมในกิจกรรมเช่นการประชุมปราโต คือ เน้นการแก้ปัญหาด้านเทคนิค evades การเปลี่ยนแปลงทางสังคมที่ชุมชนต้องประสบความสำเร็จในค่าของกิจกรรมและผลลัพธ์เชิงคนอื่น ๆ เพื่อให้ใช้เทคโนโลยีที่ดีขึ้น
เขตข้อมูลมีแนวโน้มที่จะก้าวหน้า เป็นกังวลเกี่ยวกับการใช้เทคโนโลยีเพื่อการพัฒนาทางสังคมและวัฒนธรรมเชื่อมต่อกับความต้องการสำหรับการสร้างหรือขยายทุนทางสังคม และในหลายประเทศรัฐบาลและมูลนิธิได้รับการสนับสนุนหลายโครงการสารสนเทศชุมชนและโดยเฉพาะจากการควบคุมมากขึ้นแน่น แต่ไม่มองการวางแผนที่ดีซึ่งพูดชัดแจ้งสังคมแต่ความรู้เกี่ยวกับผลกระทบระยะยาวรูปแบบเช่นการแทรกแซงทางสังคมในการใช้เทคโนโลยียังอยู่ในระยะแรก
ทิลดา ทวินตัน
อุปธิ
อุปธิ หมายถึง กิเลสและกรรม จัดเป็นกิเลสชนิดหยาบที่สุดในกิเลส ๓ ระดับ คือ
กามคุณูปธิ เป็นกิเลสที่มีแม้แต่ในสัตว์เดรัจฉานเช่นเมื่อสัตว์เดรัจฉานติดใจในรสชาติแห่งอาหารก็อยากกินอีก ทำให้รู้จักแสวงหา กักตุน หวงแหน แย่งชิง
อภิสังขารูปธิ เป็นกิเลสที่มีในสัตว์ที่มีภูมิปัญญา เช่นมนุษย์และเทวดา ไม่มีในสัตว์เดรัจฉานที่ไม่มีภูมิปัญญา อภิสังขาร แปลว่า ปรุงแต่งเฉพาะหมายถึง การจินตนาการสมมุติสิ่งต่าง ๆ ให้ความเชื่อที่ใช้ร่วมกัน เช่น เงิน ประเทศชาติ อุดมการณ์ทางการเมือง เราไม่สามารถตกลงราคากับสัตว์เลี้ยงได้ด้วยเงิน เช่น จ้างให้ไปทำงานด้วยเงิน เราไม่สามารถให้สัตว์พลีชีพหรือทุ่มเทเพื่อสถาบันทางการเมือง เช่น ประเทศชาติ ศาสนา หรืออุดมการณ์ทางการเมืองเช่นประชาธิปไตย สิทธิมนุษยชนได้ หรือแม้แต่ชาติพันธุ์ สีผิวได้เพราะสัตว์เดรัจฉานไม่มีภูมิปัญญา
ตัณหูปธิ เป็นกิเลสที่มีแม้ในสัตว์เดรัจฉาน ได้แก่การแก้ทุกข์ เช่น หิวต้องหาอะไรกิน ง่วงต้องนอน มีความต้องการทางเพศก็ต้องการระบายความใคร่ ต้องการถ่ายอุจจาระปัสสาวะก็หาที่ถ่าย เหนื่อยก็พัก กลัวก็หนี เป็นต้น
ขันธูปธิ เป็นกิเลสที่มีแม้แต่ในสัตว์เดรัจฉาน ได้แก่การยึดมั่นในขันธ์ เช่นสัตว์เดรัจฉานยึดมั่นในฝูง ในจ่าฝูง ในคู่ครอง ในลูก ในถิ่นที่อยู่ จึงทำการปกป้องหวงแหนต่อสู้ข้าศึกที่เข้ามาทำอันตราย เป็นต้น
กามคุณูปธิ ตัณหูปธิ ขันธูปธิ ทั้งอย่างนี้มีทั้งมนุษย์ เทวดา แม้แต่สัตว์เดรัจฉานทั้งปวง
อภิสังขารูปธิ ไม่มีในสัตว์เดรัจฉาน มีแต่ในมนุษย์และเทวดา และสัตว์ที่มีภูมิปัญญาเท่านั้น
อุปธิ 4 เป็นเหตุให้เกิด อุปาทาน 4
กามคุณูปธิ เป็นเหตุให้เกิด กามุปาทาน (เมื่อยินดีในกามก็ยึดติดในกามนั้น)
อภิสังขารูปธิ เป็นเหตุให้เกิด ทิฏฐุปาทาน (เมื่อเกิดความเชื่อก็ยึดติดในความเชื่อนั้น)
ตัณหูปธิ เป็นเหตุให้เกิด สีลัพพัตตุปาทาน (เมื่อแก้ทุกข์แต่ไม่รู้ในทุกข์ จึงแก้ทุกข์ทางศีลธรรมทางจริยธรรมด้วยความงมงายไม่รู้จริง)
ขันธูปธิ เป็นเหตุให้เกิด อัตตวาทุปาทาน (เมื่อยึดติดในขันธ์ของตนเอง ขันธ์ของผู้อื่น จึงเกิดอัตตาว่านี่คือตัวตน ของตนขึ้น)
เนื่องจากเป็นกิเลสประเภททำให้เกิดการกระทำทางกาย วาจา อุปธิจึงมีความหมายอีกอย่างนึง คือ บุคลิกภาพ เช่น อุปธิสมบัติ เป็นผู้มีสมบัติเป็นผู้มีบุคลิกภาพดี อุปธิวิบัติ เป็นผู้มีวิบัติคือเป็นผู้มีบุคลิกภาพ เป็นต้น
หนังสือเรียนนักธรรมชั้นโท วิชาธรรมวิภาค หมวดสาม หัวข้อวิเวก
มารุโนอุจิ
ความสัมพันธ์ระหว่างจีนกับญี่ปุ่น
ความสัมพันธ์ระหว่างไทยกับญี่ปุ่น
สวนสัตว์อูเอโนะ
สวนสัตว์อูเอโนะ  เป็นสวนสัตว์ ตั้งอยู่ในบริเวณสวนอูเอโนะ ใกล้กับสถานีรถไฟอูเอโนะ เขตไทโต เมืองโตเกียว ประเทศญี่ปุ่น เป็นสวนสัตว์แห่งแรกและมีชื่อเสียงที่สุดในญี่ปุ่น เปิดบริการครั้งแรกในปี พ.ศ. 2425 บริหารงานโดยเทศบาลเมืองโตเกียว ภายในสวนสัตว์อูเอโนะมีรถไฟโมโนเรลสายแรกของญี่ปุ่น